laion/Wikipedia-Exotic huggingface dataset:
שי אולארצ'יק

שי אולארצ'יק (נולד ב-1 במאי 1987) הוא מאמן כדורסל ישראלי המשמש כעוזר מאמן של הפועל ירושלים בליגת העל. אולארצ'יק שיחק בנעוריו במחלקת הנוער של הפועל ירושלים ומאוחר יותר החל לאמן במחלקה. הוא עבד גם בתיכון הימלפרב, תחילה כעוזר מאמן ולאחר מכן כמאמן ראשי. ב-2018 וב-2019 הוא הוביל את תיכון הימלפרב לזכייה באליפות הליגה של החינוך הממלכתי-דתי. בעונת 2020/21 הצטרף אולארצ'יק להפועל ירושלים כאנליסט וידאו. עונה לאחר מכן התמנה לעוזר מאמן והיה שותף לזכייתה של הקבוצה בגביע המדינה ולהעפלתה לגמר ליגת האלופות בכדורסל. בתחילת עונת 2023/24 סירב מאמן הפועל ירושלים אלכסנדר דז'יקיץ' לשהות בישראל בשל פרוץ מלחמת חרבות ברזל ואולארצ'יק הדריך את הקבוצה במקומו. אולארצ'יק השיג שלושה ניצחונות בשישה משחקים, ובינואר 2024 שב לעמדת עוזר המאמן עם מיניויו של איליאס קנצוריס. קנצוריס פוטר במרץ 2024 ואולארצ'יק מונה למאמנה הזמני של הקבוצה, כאשר תאודורוס ינאקופולוס שימש כעוזרו. עם זאת, המנהל המקצועי, יונתן אלון החל להיות מעורב יותר ויותר בניהול המשחקים. אלון ניהל את משחק רבע גמר גביע המדינה נגד הפועל תל אביב בסוף מרץ ומאז הוא המשיך לנהל את הקבוצה. לקראת עונת 2024/25 מונה אלון באופן רשמי למאמנה הראשי של הקבוצה. דף המאמן באתר מנהלת ליגת העל בכדורסל משה הליקמן, הגדילה בארה”ב, ההצלחה בהימלפרב וההגעה לקווים של הפועל ירושלים: מי אתה שי אולארצ’יק?, באתר ספורטס רבי, ‏5 בדצמבר, 2023 יהודה לוינגר, ‏סיכום גמר חמ"ד סל: סיקור, גלריית תמונות וראיונות, באתר "סרוגים", 4 באפריל 2019 יהודה לוינגר, ‏הימלפרב אלופת החמ"ד: הגביע עובר לירושלים, באתר "סרוגים", 6 במרץ 2018 אהרלה ויסברג‏, בא לשכונה בחור חדש: שי אולארצ'יק, המאמן האלמוני של הפועל ירושלים, באתר וואלה, 24 בדצמבר 2023 לצאת לדרך חדשה: ירושלים מתארחת בהרצליה, באתר ערוץ הספורט, 23 במרץ 2024 אפרת עמורבן, דן שמיר יהיה המנהל המקצועי של הפועל ירושלים, יונתן אלון יאמן, באתר ynet, 19 ביוני 2024
צופף (מאכל)

צופף (בגרמנית: Zopf או Züpfe; בצרפתית:tresse; באיטלקית: treccia) הוא סוג של לחם שווייצרי, אוסטרי וגרמני העשוי מקמח לבן, חלב, ביצים, חמאה ושמרים. צופף (שפירושו בגרמנית "צמה") מברישים בדרך כלל בחלמון ביצה ובמריחת ביצים או חלב לפני האפייה, ומעניקים לו את הקרום הזהוב שלו. הוא נאפה בצורת צמה ונאכל באופן מסורתי בימי ראשון בבוקר. השמות הגרמניים והצרפתיים נגזרים מצורת הלחם, כלומר "צמה". צופף השווייצרי נבדל מלחמים אחרים בצורת צמה כמו החלה למשל או ההפקרנץ בכך שאיננו ממותק כלל. פולה (מאכל) ואנוצ'קה מדיה וקבצים בנושא צופף בוויקישיתוף צוריקי (אנ')
סמואל אלרוד

סמואל הריסון אלרוד (באנגלית: Samuel Harrison Elrod;‏ 1 במאי 1856 – 13 ביולי 1935) היה עורך דין ופוליטיקאי אמריקאי מדקוטה הדרומית, איש המפלגה הרפובליקנית, שכיהן כמושל דקוטה הדרומית החמישי בשנים 1905–1907. סמואל אלרוד נולד בקוטסוויל שבאינדיאנה. הוא התחנך בבית הספר הציבורי שבעירו, ולמד באוניברסיטת דה פאו, שם סיים ב-1882 לימודי משפטים. הוא נשא לאישה את מרי אלן מסטן, ולשניים נולדו שני ילדים. אלרוד עבר לקלארק שבטריטוריית דקוטה, שם הוא עסק בעריכת דין, היה מתווך לעסקי מקרקעין, ועסק בחקלאות. הוא היה חבר בוועידת החוקה שהתקיימה ב-1883 בסו פולס, היה פרקליט מחוז קלארק ב-1884, מנהל הדואר בשנים 1885–1887, פרקליט המדינה בשנים 1887–1897, וסוכן של הלשכה לענייני אינדיאנים בשנים 1892–1900. לאחר שעלה בידו להיבחר כמועמד המפלגה הרפובליקנית, נבחר אלרוד כמושל דקוטה הדרומית, וכיהן בתפקיד מ-3 בינואר 1905 ועד 8 בינואר 1907. הוא המשיך במדיניות קודמו, צ'ארלס הרייד, לשליטה על מנגנון המפלגה בדקוטה הדרומית. במהלך תקופת כהונתו הוא היה יושב ראש ועדת הבנייה של הקפיטול המדינתי. אלרוד העדיף שלא להתמודד על תקופת כהונה שנייה, ולאחר תום כהונתו כמושל הוא שב לעיסוקיו בעריכת דין ובחקלאות ליד קלארק. סמואל אלרוד נפטר בקלארק ב-13 ביולי 1935. הוא נטמן בבית הקברות רוז היל שבעיר. העיירה אלרוד שבמחוז קלארק נקראה על שמו. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1449-1450. סמואל אלרוד באתר אגודת המושלים הלאומית (באנגלית) סמואל אלרוד באתר The Political Graveyard (באנגלית) סמואל אלרוד, באתר "Find a Grave" (באנגלית)
אחסאן חדאדי

אחסאן חדאדי (בפרסית: احسان حدادی; נולד ב-20 בינואר 1985 בטהראן שבאיראן) הוא אתלט איראני, סגן אלוף אולימפי (לונדון 2012), זוכה מדליית ארד באליפות עולם (דאיגו 2011) ושש פעמים אלוף אסיה (2005, 2007, 2009, 2011, 2017 ו-2019) בזריקת דיסקוס. באליפות אסיה שנערכה בספטמבר במנילה שבפיליפינים סיים במקום שמיני בזריקת דיסקוס בתוצאה של 54.40 מטר. באליפות אסיה עד גיל 20 שנערכה ביוני באיפוה שבמלזיה זכה במדליית זהב בזריקת דיסקוס (1.75 ק"ג) בתוצאה של 62.24 מטר. באליפות העולם עד גיל 20 שנערכה ביולי בגרוסטו שבאיטליה זכה במדליית זהב בזריקת דיסקוס (1.75 ק"ג) בתוצאה של 62.14 מטר. באליפות אסיה שנערכה בספטמבר באינצ'ון שבקוריאה הדרומית זכה במדליית זהב בזריקת דיסקוס בשיא אסיה חדש של 65.25 מטר. במשחקי מערב אסיה שנערכו בדצמבר בדוחה שבקטר זכה במדליית זהב בזריקת דיסקוס בשיא תחרות חדש של 63.63 מטר. במשחקי אסיה שנערכו בדצמבר בדוחה זכה במדליית זהב בזריקת דיסקוס בתוצאה של 63.79 מטר. באליפות אסיה שנערכה ביולי בעמאן שבירדן זכה במדליית זהב בזריקת דיסקוס בשיא אליפות חדש של 65.38 מטר. באליפות העולם שנערכה באוגוסט באוסקה שביפן סיים במקום שביעי בתוצאה של 64.53 מטר. בתחרות שנערכה ב-3 ביוני בטאלין שבאסטוניה קבע שיא אסיה חדש של 69.32 מטר בזריקת דיסקוס. באולימפיאדת בייג'ינג שנערכה באוגוסט סיים במקום 17 בזריקת דיסקוס בתוצאה של 61.34 מטר. באליפות אסיה שנערכה בנובמבר בגואנגג'ואו שברפובליקה העממית של סין זכה במדליית זהב בזריקת דיסקוס בתוצאה של 64.83 מטר. במשחקי אסיה שנערכו בנובמבר בגואנגג'ואו זכה במדליית זהב בזריקת דיסקוס בשיא תחרות חדש של 67.99 מטר. באליפות אסיה שנערכה ביולי בקובה שביפן זכה במדליית זהב בזריקת דיסקוס בתוצאה של 62.27 מטר. באליפות העולם שנערכה באוגוסט בדאיגו שבקוריאה הדרומית זכה במדליית ארד בזריקת דיסקוס בתוצאה של 66.08 מטר, אחרי רוברט הרטינג מגרמניה (68.97 מטר) וגרד קנטר מאסטוניה (66.95 מטר). באולימיפאדת לונדון שנערכה באוגוסט זכה במדליית כסף בזריקת דיסקוס בתוצאה של 68.18 מטר, אחרי רוברט הרטינג (68.27 מטר) ולפני גרד קנטר (68.03 מטר). במשחקי אסיה שנערכו בספטמבר באינצ'ון זכה במדליית זהב בזריקת דיסקוס בתוצאה של 65.11 מטר. באליפות העולם שנערכה באוגוסט בבייג'ינג שברפובליקה העממית של סין סיים במקום 24 בזריקת דיסקוס בתוצאה של 60.39 מטר. באולימפיאדת ריו דה ז'ניירו שנערכה באוגוסט סיים במקום 24 בזריקת דיסקוס בתוצאה של 60.15 מטר. באליפות אסיה שנערכה ביולי בבובנשוואר שבהודו זכה במדליית זהב בזריקת דיסקוס בתוצאה של 64.54 מטר. באליפות העולם שנערכה באוגוסט בלונדון שבממלכה המאוחדת סיים במקום 15 בזריקת דיסקוס בתוצאה של 63.03 מטר. במשחקי אסיה שנערכו באוגוסט בג'קרטה שבאינדונזיה זכה במדליית זהב בזריקת דיסקוס בתוצאה של 65.71 מטר. באליפות אסיה שנערכה באפריל בדוחה זכה במדליית זהב בזריקת דיסקוס בשיא אליפות חדש של 65.95 מטר. באליפות העולם שנערכה בספטמבר בדוחה סיים במקום שביעי בזריקת דיסקוס בשיא אליפות חדש של 65.16 מטר. באולימפיאדת טוקיו שנערכה ביולי סיים במקום 26 בזריקת דיסקוס בתוצאה של 58.98 מטר. במשחקי אסיה שנערכו באוקטובר בהאנגג'ואו שברפובליקה העממית של סין זכה במדליית כסף בזריקת דיסקוס בתוצאה של 61.82 מטר. זריקת דיסקוס: 69.32 מטר (2008), שיא אסיה מדיה וקבצים בנושא אחסאן חדאדי בוויקישיתוף אחסאן חדאדי, ברשת החברתית אינסטגרם אחסאן חדאדי, באתר הוועד האולימפי הבין-לאומי אחסאן חדאדי, באתר olympedia.org אחסאן חדאדי, באתר התאחדות האתלטיקה הבין-לאומית אחסאן חדאדי, באתר ליגת היהלום אחסאן חדאדי, באתר Track and Field (גברים)
קו קרופורד

קו אייזק קרופורד (באנגלית: Coe Isaac Crawford;‏ 14 בינואר 1858 – 25 באפריל 1944) היה עורך דין ופוליטיקאי אמריקאי מדקוטה הדרומית, איש המפלגה הרפובליקנית, שכיהן כחבר הסנאט של דקוטה הדרומית בשנים 1889–1893, כתובע הכללי של המדינה בשנים 1893 - 1897, כמושל דקוטה הדרומית השישי בשנים 1907–1909, וכסנאטור מטעמה בשנים 1909 -1915. קו קרופורד נולד בעייר וולניי שבאיווה. הוא התחנך בבתי ספר ציבוריים ועל ידי מורה פרטי. ב-1882 הוא סיים אל לימודיו בקולג' למשפטים של אוניברסיטת איווה. הוא החל לעסוק במקצוע בעיר אינדיפנדנס שבאיווה, וב-1883 עבר לפיר שבטריטוריית דקוטה (כיום בדקוטה הדרומית). קרופורד היה נשוי פעמיים: נישואיו הראשונים היו למרי רובינסון, ולאחר מכן ללוויניה רובינסון. נולדו לו חמישה ילדים. בשנים 1887–1888 היה קופורד התובע של מחוז יוז שבטריטוריית דקוטה. ב-1889 הוא נבחר למועצת הטריטוריה, שהיה הבית העליון של בית המחוקקים שלה. ב-1889, כאשר התקבלה דקוטה הדרומית כמדינה בארצות הברית, נבחר קורופורד כחבר הסנאט הראשון של המדינה. הוא המשיך וכיהן כתובע הכללי של המדינה בשנים 1893–1897. ב-1896 הוא התמודד בבחירות למושב של דקוטה הדרומית בבית הנבחרים של ארצות הברית, אך נוצח בבחירות. לאחר מכן הוא עבר לעיר יורון, ושימש כפרקילט של חברת הרכבות של שיקגו ונורת' וסטרן בשנים 1897–1903. ב-1906 נבחר קרופורד כמושל דקוטה הדרומית, תפקיד בו הוא כיהן מ-8 בינואר 1907 ועד 5 בינואר 1909. באותה שנה הוא התמודד על מושב בסנאט של ארצות הברית, ניצח בבחירות וכיהן בו עד 1915, לאחר שבבחירות של 1914 נוצח בניסיונו להיבחר לתקופת כהונה שנייה בסנאט. לאחר מכן הוא שב ליורון ועסק בעריכת דין עד 1934, כאשר פרש מעיסוק פעיל ומהחיים הפוליטיים. קו קרופורד נפטר בעיר ינקטון שבדקוטה הדרומית ב-25 באפריל 1944. הוא נטמן בבית הקברות אוקלנד שבאיווה סיטי. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1450. מדיה וקבצים בנושא קו קרופורד בוויקישיתוף קו קרופורד באתר אגודת המושלים הלאומית (באנגלית) קו קרופורד, באתר המדריך הביוגרפי של הקונגרס של ארצות הברית (באנגלית) קו קרופורד באתר The Political Graveyard (באנגלית) קו קרופורד, באתר "Find a Grave" (באנגלית)
אמנון

האם התכוונתם ל... אמנון (דג) – דג מים מתוקים אמנון (דמות מקראית) – דמות מקראית, בנו הבכור של דוד המלך אמנון (מושב) – מושב בצפון ישראל, ליד הכנרת אמנון (רקטת מוץ) – רקטת מוץ מתוצרת "רפאל" אמנון ותמר – סוג של פרח אישים ששמם הפרטי הוא אמנון
Queen + Adam Lambert Tour 2012

Queen + Adam Lambert Tour 2012 היה סיבוב ההופעות הראשון של להקת Queen + Adam Lambert, אשר מהווה לשיתוף פעולה בין חברי להקת Queen הנותרים (בריאן מיי ורוג'ר טיילור) לזמר אדם למברט. סיבוב ההופעות הזה מהווה לסיבוב ההופעות השישה עשר של הלהקה והשלישי של למברט. אדם למברט הופיע לראשונה עם להקת Queen כמתמודד בעונה השמינית של תוכנית המציאות American Idol. זמן קצר לאחר ההופעה, חשף גיטריסט הלהקה, בריאן מיי בפני מגזין Rolling Stone כי שוקל את למברט כמחליף של פול רודג'רס, סולן הלהקה דאז. לפני סיבוב ההופעות, ב-6 בנובמבר 2011, למברט ו-Queen הופיעו בטקס ה-VMA האירופאי בבלפסט. חודש לאחר מכן, דווח כי חברי הלהקה החלו בדיונים עם למברט אודות מינויו לסולן הלהקה. סיבוב ההופעות החל רשמית ב-30 ביוני 2012 בכיכר העצמאות, קייב. הכניסה להופעה הייתה ללא עלות, וזו התקיימה במסגרת פסטיבל המוזיקה !Your Life is Not a Game. Let's Stop AIDS Together, אשר אורגן על ידי אלטון ג'ון בסיוע קרן האנטי-איידס ע"ש אלנה פינצ'וק. רשימת השירים הנ"ל מייצגת את הופעת הלהקה בכיכר העצמאות, קייב, אוקראינה ב-30 ביוני 2012, וזו אינה מייצגת את כל סיבוב ההופעות בו הערך עוסק. "Seven Seas of Rhye" "Keep Yourself Alive" "We Will Rock You" (גרסה מהירה) "Fat Bottomed Girls" "Don't Stop Me Now" "Under Pressure" "I Want It All" "Who Wants to Live Forever" "A Kind of Magic" "These Are the Days of Our Lives" "Love of My Life" "'39" "Dragon Attack" דואט תופים של רוג'ר ורופוס טייגר טיילור סולו גיטרה של בריאן מיי / "Brighton Rock" "I Want to Break Free" "Another One Bites the Dust" "Radio Ga Ga" "Somebody to Love" "Crazy Little Thing Called Love" "The Show Must Go On" "Bohemian Rhapsody" הדרן "Tie Your Mother Down" "We Will Rock You" (עם ויקטור רומנצ'קו) "We Are the Champions" "God Save the Queen" אדם למברט - שירה מובילה בריאן מיי - גיטרה מובילה, שירה מלווה ושירה מובילה רוג'ר טיילור - תופים, כלי הקשה, שירה מלווה ושירה מובילה פרדי מרקיורי - שירה מובילה (הוקלט מראש) ספייק אדני - קלידים ושירה מלווה ניל פיירקלאו - בס ושירה מלווה רופוס טייגר טיילור - כלי הקשה, תופים ושירה מלווה ויקטור רומנצ'סקו - שירה מובילה (בהופעה 1) זמפירה - שירה מובילה (בהופעה 2) דמיטרי שורוב - פסנתר (בהופעה 2) Queen + Adam Lambert at Maidan Nezalezhnosti, Kyiv, Ukraine, Setlist, ‏6 ביולי 2024 (באנגלית) ההופעה התקיימה במסגרת פסטיבל Your Life is Not a Game. Let's Stop AIDS Together! ההופעה התקיימה במסגרת פסטיבל !Rock In Wrocław ההופעה הייתה אמורה להתקיים במסגרת פסטיבל Sonisphere Festival
רוברט וסי

רוברט סקדן וסי (באנגלית: Robert Scadden Vessey;‏ 16 במאי 1858 – 18 באוקטובר 1929) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כמושל דקוטה הדרומית השביעי בשנים 1909–1913. רוברט וסי נולד באושקוש שבוויסקונסין, כבנם של צ'ארלס ואליזבת וסי. אביו היה מטיף מתודיסטי, ואמו מהגרת מאנגליה. הוא התחנך באושקוש, ולזמן מה למד בקולג' המסחרי המקומי לפני שהעביר את חמש השנים הבאות כחוטב עצים בצפון ויסקונסין. ב-1882 נשא וסי לאישה את פלורנס אלברט. הזוג עבר למקום בשם "סקווטרס קליים", שכיום ידוע כעיירה פלזדנט שבמחוז ג'ראולד שבדקוטה הדרומית, ונולדו להם ארבעה ילדים. ב-1905 נבחר וסי כחבר הסנאט של דקוטה הדרומית. הוא כיהן בו עד ינואר 1909 ובשנה האחרונה לכהונתו בו הוא היה נשיא הסנאט. על אף מגבלותיו כנואם בציבור, הוא הוביל צעדים פרוגרסיביים בפעילות הסנאט. מועמדותו של וסי כמושל דקוטה הדרומית נתמכה על ידי רבים בשל פעילותו החיובית בסנאט. כמושל הוא פעל לשמירת שלום בקרב הפרוגרסיביים של דקוטה הדרומית, ושאף להגביר את שליטת הממשלה. הוא גם היה המושל הראשון שהנהיג את קיומו של יום האם כחג ציבורי. ב-1910 התמודד וסי בבחירות לתקופת כהונה שנייה כמושל, ומולו ניצב מועמד עצמאי בשם ג'ורג' ו. איגן. על אף הפופולריות של איגן בקרב ציבור הבוחרים, ניצח וסי הן אותו והן את המושל לשעבר סמואל אלרוד בהתמודדות על מועמדות המפלגה הרפובליקנית. בבחירות הכלליות הוא המשיך וניצח את מועמד המפלגה הדמוקרטית, צ'ונסי ל. ווד. לאחר תום כהונתו כמושל, עבר וסי לפסדינה, קליפורניה, שם הוא החזיק והפעיל עסק למקרקעין. רוברט וסי נפטר בפסדינה ב-18 באוקטובר 1929. הוא נטמן בבית הקברות מאונטיין ויו שבאלטדינה, קליפורניה. ביתו שבווסינגטון ספרינגס, דקוטה הדרומית, הוכנס ב-1978 אל המרשם הלאומי של מקומות היסטוריים. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1450-1451. רוברט וסי באתר אגודת המושלים הלאומית (באנגלית) רובר וסי באתר The Political Graveyard (באנגלית) רוברט וסי, באתר "Find a Grave" (באנגלית) "100 Years Ago in Wessington Springs". True Dakotan. Archived from the original on February 4, 2013. Scott Gerloff (1977). "National Register of Historic Places Inventory/Nomination: Robert S. Vessey House". National Park Service.
אלייז'ה הירש

אלייז'ה הירש (באנגלית: Elijah Hirsh; נולד ב-25 באוגוסט 1997) הוא כדורסלן אמריקאי-ישראלי המשחק בעמדות הפאוור פורוורד והסנטר. הירש נולד בוודסטוק, ג'ורג'יה, ולמד בבית הספר התיכון של העיר ובקינגס אקדמי. ב-2015 החל לשחק כדורסל מכללות באוניברסיטת ריינהרדט מה-NCAAM, אך שיחק במדיה ארבעה משחקים בלבד בשתי עונות וב-2017 עבר למכללת ברי מחטיבה III של ה-NCAA. בעונתו הראשונה בקבוצה הוא העמיד ממוצעים של 15.3 נקודות ו-8.6 ריבאונדים לצד 2 חסימות למשחק, נבחר לחמישיית העונה באזור ה-SAA ואף רשם שיא אוניברסיטה של 10 חסימות בהפסד 82–83 להנדריקס, לצד 24 נקודות ו-9 ריבאונדים. ב-2018 נבחר הירש לחמישיית האזור ולשחקן השנה, לאחר שהעמיד ממוצעים של 17.5 נקודות (שני ב-SAA), 9.2 ריבאונדים (ראשון באזור) ו-1.9 נקודות למשחק. ביולי 2019 קיבל הישר אזרחות ישראלית וחתם באליצור קריית אתא מהליגה הלאומית בכדורסל. בעונת 2019/2020, שהופסקה בעקבות מגפת הקורונה בישראל, הוא העמיד ממוצעים של 5.9 נקודות ו-2.9 ריבאונדים למשחק, ובעונת 2020/2021 הוביל את הקבוצה לרבע גמר הליגה (בו הפסידה לאליצור עירוני נתניה), העלה את ממוצעיו ל-14.3 נקודות ו-6.9 ריבאונדים למשחק ונבחר לחמישיית העונה. ב-30 ביוני 2021 חתם במכבי עירוני רמת גן מהליגה הלאומית. בעונת 2021/2022 הוא רשם 13 נקודות ו-7 ריבאונדים בממוצע למשחק והוביל את רמת גן לגמר הליגה, בו הפסידה לקבוצתו לשעבר קריית אתא. בעונה הבאה, עונת 2022/2023, הוביל את הקבוצה לזכייה באליפות ולעלייה לליגת העל בכדורסל כשהעמיד ממוצעים של 13.5 נקודות ו-6.7 ריבאונדים למשחק. ב-31 בדצמבר 2023 חתם בהפועל גלבוע גליל לשארית עונת 2023/2024, וב-2 באפריל 2024 קבע שיא קריירה של 34 נקודות בניצחון 81–70 על א.ס. רמת השרון. הוא הוביל את הקבוצה לעליית ליגה ולזכייה באליפות לאחר שהעמיד 19.6 נקודות ו-8.3 ריבאונדים למשחק. הירש נולד בוודסטוק, ג'ורג'יה, למייקל וג'ו לין הירש, והוא יהודי. הוא עלה לישראל ב-2019 וקיבל אזרחות ישראלית. באוקטובר 2022 חשף כי בנו מת בלידה. אלייז'ה הירש, ברשת החברתית אינסטגרם פרופיל, באתר מכללת ברי פרופיל, באתר ESPN סיקור המשחק, באתר מכללת ברי כפיר חודרה, ‏מטלון ממשיך במוצקין, מתאזרח חדש לקריית אתא, באתר ONE‏, 2 ביולי 2019 סטטיסטיקות, באתר Proballers אלייז'ה הירש חתם במכבי עירוני רמת גן, באתר ONE‏, 30 ביוני 2021 מכבי רמת גן אלופת הליגה הלאומית בכדורסל, באתר ONE‏, 22 במאי 2023 ברוך הבא: אלייז'ה הירש מצטרף לגלבוע גליל, באתר הפועל גלבוע גליל, ‏31 בדצמבר 2023 קרובה להבטחת הפסגה: רחובות גברה על כפר קאסם, באתר ערוץ הספורט, 2 באפריל 2024 פרופיל, באתר איגוד הכדורסל הישראלי משה הליקמן, הראיון המרגש של הירש, שלישיית הכוכבים ומלך הליגה השנייה: על השבוע הראשון בלאומית, באתר Sports Rabbi, ‏18 באוקטובר 2022
חדשון בעברית קלה

חדשון בעברית קלה הוא אתר אינטרנט שמופעל על ידי האגף לחינוך מבוגרים במשרד החינוך ומציג ידיעות חדשותיות בעברית קלה ובניקוד חלקי או מלא בצירוף ביאורי מילים ומושגים. האתר נועד ללומדי עברית בארץ ובעולם. האתר החליף את עיתון שער למתחיל. בין השנים 1956–2012 יצא לאור בישראל השבועון "שער למתחיל" במטרה לסייע לעולים חדשים וללומדי עברית בארץ ובעולם לתרגל קריאת עברית ולהתעדכן בחדשות בשפה קלה. העיתון חדל לצאת בשנת 2012. בשנת 2014 נעשה ניסיון ראשון להקים אתר אינטרנט שיחליף את העיתון. אתר זה פעל עד ראשית שנת 2015 אך פעילותו פסקה בשל בעיות טכנולוגיות. בחודש יולי 2016 חודשה הפעילות באתר חדש. באתר זה עולות ידיעות חדשותיות וכתבות מארכיון שער למתחיל. חלק מהתכנים באתר אף מוקלטים. באתר נעשה שימוש על ידי עולים חדשים, מורים לעברית, אולפנים להוראת עברית ולומדי עברית בארץ ובעולם. במקביל לאתר זה מפעיל משרד החינוך אתר מקביל המיועד לילדים בגיל בית ספר יסודי. אתר רשמי ציפי מזר, חדשון בעברית קלה במרשתת, הד האולפן החדש, גיליון 106, אביב תשע“ז 2017. חַדְשוֹן לילדים | עברית: חינוך לשוני | מרחב פדגוגי | משרד החינוך, באתר פורטל עובדי הוראה | מרחב פדגוגי (באנגלית)
גניה גנדלמן

גניה גנדלמן (נולדה ב-1951), היא פסלת וציירת ישראלית. גנדלמן נולדה וגדלה באוקראינה, ברית המועצות. בוגרת האקדמיה לאמנות בלבוב. היא עלתה לישראל ב-1975. בוגרת מכון אבני לאמנות, תל אביב. בשנים 1977–1978 לימדה קרמיקה ופיסול, בתי ספר בקריית אונו ובשנים 1979–1984 לימדה פיסול במרכז קהילתי ביהוד. בשנת 2015 הציבה ארבעה פסלי אבן, אנרגיה, הגירה, מדיה וחברות בפארק האקו תעשייתי נאות חובב. הפסלים עשויים מאבן ירושלמית ואבן מצפה רמון מאזור הנגב ומצופים בשכבה דקה של סילר למניעת חדירת רטיבות ולכלוך. הציגה בתערכות יחיד והשתתפה בסימפוזיונים בינלאומיים ברחבי העולם. מעל 100 פסלי חוצות שלה נמצאים בערים רבות בישראל ובעולם. היא ייצגה את ישראל בסין, ברזיל, יפן, מקסיקו, הולנד שווייץ והודו. סדנה לאמנות, יבנה - "אנושות", 2014 בית האמנים על שם יוסף זריצקי, תל אביב מוזיאון לאמנות מודרנית, קיבוץ חניתה, 2008 גלריה "מגדל", תל אביב מוזיאון "חאן", אשקלון מוזיאון השפלה, קיבוץ כפר מנחם מוזיאון רמת גן לאמנות ישראלית הישרדות - רמת פנקס בית הרוחות - חולון, 1998 מהסס - מעלות-תרשיחא, 1999 אנדרטה - מינכן 1972 - נווה סביון, אור יהודה, 2003 טבעת מביוס - קדימה-צורן, 2003 אנדרטה לשלום - 2004 טיפת החיים - דרך הפסלים בחצרים, 2005 אנדרטה - גבעתי, 2005 סמך - אשדוד, 2006 קשר - ג'וליאן, צרפת, 2007 ידידות - ברוסק, ברזיל, 2007 אנרגיה של אש - רחוב שלום עליכם, נתניה, 2007 מושג החיים - שנג'ן, הרפובליקה העממית של סין, 2007 קונפליקט פנימי - פתח תקווה, 2008 דורות - רחובות קשר - שוהם, 2008 יער סוער - כרמיאל, 2009 התקדמות הפירות - חולון, 2009 רבדים חברתיים - 2010 שמשון ודלילה - שדרות בן-גוריון, אשקלון, 2010 אנושיות - הרפובליקה העממית של סין, 2011 עימות - רומניה, 2011 עץ החיים - הרפובליקה העממית של סין, 2012 לידה - צומת הרחובות לבונה ואלמוגן, שכונת הנחלים, מודיעין-מכבים-רעות,‏ 2012 תקווה - ירושלים, 2013 אנרגיה - פארק האקו תעשייתי נאות חובב, 2015 הגירה - פארק האקו תעשייתי נאות חובב, 2015 מדיה - פארק האקו תעשייתי נאות חובב, 2015 חברות - פארק האקו תעשייתי נאות חובב, 2015 אותיות תם - שדרות רבין, ראשון לציון, 2016 גינת יניב ויסר - גבעתיים לידה, מודיעין-מכבים-רעות אנרגיה של אש, נתניה פיסול חוצות במודיעין-מכבים-רעות מדיה וקבצים בנושא גניה גנדלמן בוויקישיתוף גניה גנדלמן, באתר מוזיאון ישראל, ירושלים הפסלת גניה גנדלמן, באתר D+A Magazine רוני ראובן, "אנושות" - גניה גנדלמן הסדנה לאמנות יבנה פיסול ע"י גניה גנדלמן - Sculptures by Genia Gendelman, סרטון באתר יוטיוב (אורך: 5:44) אמנות בנאות חובב: פסלי אבן של האמנית הבינלאומית גניה גנדלמן הוצבו בפארק, באתר באר שבע סיטי הסדנה לאמנות: גניה גנדלמן בתערוכת יחיד, פורטל יבנה שלי, 18 ביוני 2014 סימפוזיון פיסול באבן באשקלון, באתר של משה הרפז פסטיבל לפיסול ברוח השפה העברית מדריך פסלי חוצות ואנדרטאות ראשון לציון
בית החולים שוהדא אל-אקצא

בית החולים שוהדא אל-אקצא (בערבית: مستشفى شهداء الأقصى الحكومي. נוסד ב-2001) הוא בית החולים היחיד הממוקם במרכז רצועת עזה בדיר אל-בלח. נכון לשנת 2018, בית חולים זה הוא אחד מחמישה עשר בתי חולים ציבוריים ברצועת עזה ומנוהל על ידי אונר"א, משרד הבריאות של חמאס וארגונים לא ממשלתיים שונים. בית החולים שירת עד לאחרונה כ-18,000 חולים מדי חודש.[דרוש מקור] לפי משרד הבריאות של חמאס, במיון של בית החולים היו למעלה מ-11,000 ביקורים. בשנת 2018 היו בבית החולים 166 מיטות. פרק זה לוקה בחסר. אנא תרמו לוויקיפדיה והשלימו אותו. מה עבר על בית החולים במלחמת חרבות ברזל. במהלך הסכסוך הישראלי-פלסטיני המתמשך, בית החולים נפגע מהלחימה. בשנת 2014 פגעו מספר פגזים ביחידה לטיפול נמרץ בבית החולים במסע הפצצות של צה"ל שכוון נגד טילים נגד טנקים שהציב חמאס באזור. ארבעה פלסטינים נהרגו, וכארבעים נוספים נפצעו. במהלך מלחמת חרבות ברזל הגיעו פליטים רבים אל מתחם בית החולים, וכתוצאה מכך הייתה בבית החולים צפיפות עצומה. תקיפות אוויריות של צה"ל בדיר אל-בלח ובסביבות בית החולים הביאו למאות הרוגים ופצועים. ב-7 באוקטובר 2024 הופצץ בית החולים מהאוויר בהכוונה מודיעינית של אמ"ן לאחר שהתקבל מידע כי החמאס הקים בו מתחמי פיקוד ושליטה. "Solar Electrification of the Health System in the Gaza Strip: Opportunities & Challenges" (PDF). United Nations Development Programme: 8, 30 – via United Nations. "KASR al-HAYR al-GHARBI". Encyclopaedia of Islam, Second Edition. נבדק ב-2023-12-05. "Letter to Israel Military Advocate General Re: Attacks on Health Facilities | Human Rights Watch" (באנגלית). 2017-02-21. נבדק ב-2023-12-05. "Health Facilities in the Gaza Strip" (PDF). Health Cluster Occupied Palestinian Territory: 1. באוגוסט 2018. {{cite journal}}: (עזרה) "Gaza conflict: Five dead at hospital hit by Israeli strike". BBC News (באנגלית בריטית). 2014-07-21. נבדק ב-2023-12-05. Rankin, Frances; Doran, Temujin; Lamborn, Katie (2023-10-24). "24 hours in a Gaza hospital pushed to the brink". The Guardian (באנגלית בריטית). ISSN 0261-3077. נבדק ב-2023-12-05. "Following an Israeli airstrike, crowded Gaza hospital struggles to treat wounded children". AP News (באנגלית). 2023-11-02. נבדק ב-2023-12-05. Doctors at Al Aqsa Martyrs Hospital Emergency Department describe "bloody day" | CNN (באנגלית), 2023-10-23, נבדק ב-2023-12-05 כלי טיס של חיל האוויר תקפו מחבלי חמאס במרחב דיר אל בלח, באתר www.maariv.co.il, ‏2024-10-07 ערך זה הוא קצרמר בנושא רפואה ובנושא הרשות הפלסטינית. אתם מוזמנים לתרום לוויקיפדיה ולהרחיב אותו.
יובל שלום

יובל שלום (נולדה ב-16 באוגוסט 1998) היא כדורגלנית ישראלית המשחקת כחלוצה בקבוצת מ.ס פנתרות אשדוד. שלום נולדה באשקלון בת לרון שלום ונטלי מליקסון. היא אחייניתו של שחקן הכדורגל מאור מליקסון ואחת משמונה אחים. היא גדלה בגן יבנה ובגיל 10 עברה ליבנה שם למדה בתיכון גינסבורג האלון במגמת מחשבים. בצה"ל שירתה במצ"ח בתור חוקרת פלילית בבסיס מחנה נתן בבאר שבע, בהמשך יצאה לקורס קצינים ושימשה כקצינת שיטור בשדה תימן במשך כעשרה חודשים ולאחר מכן כקצינת חקירות בבסיס ענתות במשך שנה. קריירת הכדורגל של שלום החלה באופן מקצועי במכבי יבנה ב-2020 באותה שנה שיחקה 15 משחקים והבקיעה 8 שערים. בשנת 2021 חתמה בקבוצת הנשים של הפועל תל אביב. היא תיארה את המעבר להפועל כהחלטה המשמעותית בקריירה שלה. בעונתה הראשונה שיחקה 10 משחקים והבקיעה 7 שערים. בעונה 2022-2023 שיחקה 23 משחקים והבקיעה 11 שערים כולל רביעייה נגד אילת. בעונה 2023-2024 שלום הבקיעה 11 שערים במדי הקבוצה, 9 שערי ליגה ו-2 שערי גביע. בעונה זו שלום לקחה חלק משמעותי בעליה היסטורית של הפועל תל אביב לליגת העל. באוגוסט 2024 חתמה שלום לעונה אחת בקבוצה מ.ס. פנתרות אשדוד בתור חלוצה. שלום מתגוררת ועובדת בתל אביב כמפתחת תוכנה. היא החלה לעסוק כפרשנית כדורגל במהלך אולימפיאדת פריז 2024 כאשר שידרה את משחקי כדורגל הנשים. יובל שלום, ברשת החברתית אקס (טוויטר) יובל שלום, ברשת החברתית אקס (טוויטר) יובל שלום, ברשת החברתית אינסטגרם יובל שלום, באתר התאחדות לכדורגל בישראל